OpenLLM-France/wikimedia huggingface dataset:
# Mon fils à moi

Mon fils à moi 2007ko Martial Fougeron frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Julien nerabezaro betean dagoen mutil zoragarria da, baina maitasunaren gatibu ere bada. Senar intelektual batek aintzat hartzen ez duen bere amak gehiegi maite du, bere mugimendu guztiak kontrolatzen ditu, maiz abusu psikologiko krudelen bitartez.

## Aktoreak

* Nathalie Baye: ama
* Olivier Gourmet: aita
* Victor Sévaux: Julien
* Marie Kremer: arreba
* Valentine Stach : Alice
* Emmanuelle Riva: amama

## Erreferentziak

* ↑ www.sansebastianfestival.com

## Kanpo estekak

* Datuak: Q3319898
# Mon père est ingénieur

Mon père est ingénieur (eusk. 'Nire aita ingeniaria da') 2003ko Robert Guédiguian frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Natacha eta Jérémie elkarrekin hazi ziren. Bereiztezinak ziren. Maitaleak ziren. Biek Medikuntza ikasi zuten, baina egun batean euren bizitzek bide desberdinak hartu zituzten. Jérémie pertsona garrantzitsua bihurtu zen, asko bidaiatzen zuena eta ministroekin harremanetan ibiltzen zena; Natachak bere auzoan lanean eta gurasoen etxean bizitzen jarraitu zuen.

## Aktoreak

* Ariane Ascaride : Natacha / Marie
* Jean-Pierre Darroussin : Jérémie / Joseph
* Gérard Meylan : Monsieur Vadino / Roustido
* Christine Brucher : Madame Vadino
* Pascale Roberts : Natacharen ama
* Jacques Boudet : Natacharen aita
* Youssef Sahbeddine : Rachid / Vincent
* Mathilda Duthu : Mylène / Mireille
* Pierre Banderet : mandoa
* Patrick Bonnel : idia

## Erreferentziak

* ↑ www.sansebastianfestival.com

## Kanpo estekak

* Datuak: Q3319987
# Mon chien Stupide

Mon chien Stupide 2019ko Yvan Attal frantziar zinema zuzendariaren komedia dramatiko filma da, John Fanteren My Dog Stupid eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Henri idazlea da, eta krisi betean dago, porrot egin duela uste baitu; krisiaren eragiletzat joko ditu emaztea eta lau seme-alabak. Halako batean, txakur handi batek Henriren etxean instalatzea erabakiko du. Familia txakurra botatzen saiatuko da.

## Pertsonaiak

* Yvan Attal : Henri Mohen
* Charlotte Gainsbourg : Cécile Mohen
* Pascale Arbillot : Laure Breuvart
* Éric Ruf : Professeur Mazard
* Panayotis Pascot : Gaspard Mohen
* Sébastien Thiéry : Louis Daval
* Lola Marois : Marie-Lise
* Oscar Copp : Hugues
* Ben Attal : Raphaël Mohen
* Adèle Wismes : Pauline Mohen
* Pablo Venzal : Noé Mohen

## Grabazioa

Pelikula Ipar Euskal Herrian filmatu zuten 2018ko udan: Biarritzen (geltokia, aireportua), Arrangoitze (epaitegia, unibertsitatea), Bidarte (itsasertza, hondartzak), Getaria (Zenitz hondartza, taberna) eta Hendaia (Hendaia/Paris TGV).
Barnealdeetako grabazioa Ipar Euskal Herriaren barnealdean dagoen etxe bat egin zuten baina filmean Getariako Parlementia auzoan dagoela ematen du.

## Erreferentziak

* ↑ «Mon chien stupide» Berria 2019-11-09 CC BY-SA 4.0 lizentziapean.
* ↑ (Frantsesez) www.filmfrance.net. Film France : Ça s'est tourné près de chez vous. .

## Kanpo estekak

* Datuak: Q60845852
# Mon âme par toi guérie

Mon âme par toi guérie 2013ko François Dupeyron landatar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Ama hil eta berehala, Frédiri epilepsiak emango dio; haurra zenetik lehendabiziko aldiz, hain zuzen. Ama sendatzailea zen, eta, orain, berari transmititu dio dohaina.

## Aktoreak

* Grégory Gadebois : Frédi
* Céline Sallette : Nina
* Jean-Pierre Darroussin : Frédiren aita
* Marie Payen : Josiane
* Philippe Rebbot : Nanar
* Agathe Dronne : ama
* Nathalie Boutefeu : ama
* Stéphan Wojtowicz : gaixoa
* Anthony Paliotti
* Yvonne Gradelet
* Melody Soudier : Frédiren arreba

## Erreferentziak

* ↑ www.sansebastianfestival.com

## Kanpo estekak

* Datuak: Q15703567
* Multimedia: Mon âme par toi guérie / Q15703567
# Mediterraneoko Jokoak

Mediterraneoko Jokoak Mediterraneo itsasoaren inguruan herrialdeentzat antolatutako kirol askotako ekitaldia da, lau urtero egiten dena. Ideia Londresko Olinpiar Jokoetan Muhammed Taher Pashak proposatu eta 1951an antolatu zuten lehendabizikoz.

## Herrialde parte-hartzaileak

Egun 23 herrialdeek parte hartzen dute Jokoetan
* Afrika: Arjelia, Egipto, Libia, Maroko eta Tunisia.
* Asia: Libano eta Siria.
* Europa: Albania, Andorra, Bosnia-Herzegovina, Eslovenia, Espainia, Frantzia, Grezia, Italia, Kroazia, Malta, Monako, Montenegro, San Marino, Serbia, Turkia eta Zipre.
Ikusten denez, Mediterraneo itsasoan kostaldean duten herrialdeen artean Israel baino ez da falta. Andorra, San Marino eta Serbiak, berriz, ez dute kostaldea.

## Ekitaldiak

| Zbk | Urtea | Egoitza | Egoitza | Herrialde parte-hartzaileak | Kirolak | Lehiaketak | Parte-hartzaile | Parte-hartzaile | Guztira |
| Zbk | Urtea | Hiria | Herrialdea | Herrialde parte-hartzaileak | Kirolak | Lehiaketak | Gizonak | Emakumeak | Guztira |
| I | 1951 | Alexandria | Egipto | 10 | 14 | 91 | 734 | --- | 734 |
| II | 1955 | Bartzelona | Espainia | 10 | 20 | 102 | 1.135 | --- | 1.135 |
| III | 1959 | Beirut | Libano | 11 | 17 | 106 | 792 | --- | 792 |
| IV | 1963 | Napoli | Italia | 13 | 17 | 93 | 1.057 | --- | 1.057 |
| V | 1967 | Tunis | Tunisia | 12 | 14 | 93 | 1.211 | 38 | 1.249 |
| VI | 1971 | İzmir | Turkia | 14 | 18 | 137 | 1.235 | 127 | 1.362 |
| VII | 1975 | Aljer | Aljeria | 15 | 19 | 160 | 2.095 | 349 | 2.444 |
| VIII | 1979 | Split | Jugoslavia | 14 | 26 | 192 | 2.009 | 399 | 2.408 |
| IX | 1983 | Casablanca | Maroko | 16 | 20 | 162 | 1.845 | 335 | 2.180 |
| X | 1987 | Latakia | Siria | 18 | 19 | 162 | 1.845 | 335 | 2.180 |
| XI | 1991 | Atenas | Grezia | 18 | 24 | 217 | 2.176 | 586 | 2.762 |
| XII | 1993 | Languedoc eta Rossello | Frantzia | 20 | 24 | 217 | 1.994 | 604 | 2.598 |
| XIII | 1997 | Bari | Italia | 21 | 27 | 234 | 2.999 | 804 | 3.803 |
| XIV | 2001 | Tunis | Tunisia | 23 | 23 | 230 | 2.002 | 1.039 | 3.041 |
| XV | 2005 | Almería | Espainia | 21 | 27 | 258 | 2,134 | 1,080 | 3,214 |
| XVI | 2009 | Pescara | Italia | 23 | 28 | 244 | 2.183 | 1.185 | 3.368 |
| XVII | 2013 | Mersin | Turkia | 24 | 27 | 264 | 1.994 | 1.070 | 3.064 |
| XVIII | 2018 | Tarragona | Espainia | | | | | | |
| XIX | 2021 | Oran | Aljeria | | | | | | |

## Dominak (1951-2009)

* *1997 eta 2001ean Jugoslaviako Errepublika Federala eta 2005ean Serbia eta Montenegro.

## Erreferentziak

* ↑ http://www.pescara2009.it: Pescarako Jokoen webgunea

## Ikus, gainera

* Olinpiar Jokoak

## Kanpo estekak

* (Ingelesez) Mediterraneoko Jokoen Nazioarteko Batzordea
* (Ingelesez) Emaitzak
* Datuak: Q272090
* Multimedia: Mediterranean Games / Q272090
# Mediterráneo (telesaila)

Mediterráneo Miguel Ángel Bernardeauk sortutako telesaila da, 1999 eta 2000 artean Telecincok igorri zuena. Oso arrakastatsua izan zen.

## Sinopsia

Oharra: Atal honek istorio osoa edo amaiera argitzen du.
Ricardo mokofina eta animaliez kezkaturik ez dagoena, parke natural baten zuzendari izendatu dute. Bertan, Clara albaitari eta hainbat lagun ezagutuko ditu.

## Pertsonaiak

* Josema Yuste: Ricardo
* Ana Duato: Clara Salgado
* Gabriel Corrado: Paco Jiménez
* Jesús Bonilla: Bienvenido
* Emilio Buale: Kibu
* Diana Peñalver: Dori
* Cristina Martin: Blanca
* Jose Antonio Gil: Luís
* Javier Gálvez: Antoñito
* Mercedes Hoyos
* Penélope Velasco: Gabi
* Laura Mañá: Beatriz
* Alicia Bogo: Ana

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q6008923
# Medley (Florida)

Medley Floridako herri bat da. Miami-Dade konderrian kokatua dago. 2010ean 842 biztanle zituen, 11,1 kilometro koadrotan banatuta.

## Ikus, gainera

* Miami-Dade konderria

## Kanpo estekak

* Datuak: Q1884547
# Mediterraneoko Batasuna

Mediterraneoko Batasuna (izen ofizial osoa: Bartzelonako Prozesua: Mediterraneoko Batasuna, BP:UfM) Mediterraneo aldeko herrialdeen organismo bat da, nazioarteko harremanak eta lankidetza estutu eta garatzeko xedez sortua. 2008ko uztailaren 13an sortu zuen Nicolas Sarkozy, orduko Frantziako presidenteak. Aurretik, 1995ean eratutako Euromediterraneoko Elkartearten birformulazio bat da.
Mediterraneoko Batasunak 43 herrialde biltzen ditu, guztira 756 milioi biztanlerekin. Partaide dira Europar Batasuneko herrialde kide guztiak, Ipar Afrikako herrialdeak eta Ekialde Hurbileko esparru Mediterraneoko herrialdeak, horien artean Israel. Egoitza Bartzelonan dauka.
Erakundearen xedeak hiru ardatzetan antolatzen dira: giza garapena, egonkortasuna eta eskualde integrazioa.

## Herrialde kideak

Mediterraneoko Batasuneko kideak hauek dira:
Europar Batasuneko kideak
* Alemania
* Austria
* Belgika
* Bulgaria
* Danimarka
* Erresuma Batua
* Errumania
* Eslovakia
* Eslovenia
* Espainia
* Estonia
* Finlandia
* Frantzia
* Grezia
* Herbehereak
* Hungaria
* Irlanda
* Italia
* Kroazia
* Letonia
* Lituania
* Luxenburgo
* Malta
* Polonia
* Portugal
* Suedia
* Txekia
* Zipre
Ipar Afrika
* Aljeria
* Egipto
* Maroko
* Tunisia
Balkanak
* Albania
* Bosnia-Herzegovina
* Montenegro
Ekialde Hurbila
* Israel
* Jordania
* Libano
* Mauritania
* Palestina
* Siria
* Turkia
Besterik
* Monako
* Europar Batasuna

## Erreferentziak

* ↑ (Ingelesez) «Press corner» European Commission - European Commission (Noiz kontsultatua: 2022-12-16).
* ↑ «Sarkozy sounds out basis for Mediterranean Union | EurActiv» web.archive.org 2011-05-11 (Noiz kontsultatua: 2022-12-16).
* ↑ (Frantsesez) «Histoire» Union pour la Méditerranée - UpM (Noiz kontsultatua: 2022-12-16).
* ↑ (Frantsesez) «États membres - Union pour la Méditerranée -UpM» Union pour la Méditerranée - UpM (Noiz kontsultatua: 2022-12-16).
* ↑ (Frantsesez) «Qui sommes-nous» Union pour la Méditerranée - UpM (Noiz kontsultatua: 2022-12-16).

## Ikus, gainera

* Mediterraneoa.

## Kanpo estekak

* Mediterranean Union.
* Datuak: Q192177
* Multimedia: Union for the Mediterranean / Q192177
# Mediterraneoko arroa

Mediterraneoko arroa garrantzi historiko eta kultural handiko eskualde geografikoa da.
Bertan, zibilizazio mediterraneoak deiturikoak garatu dira, eta horien jarraitutasuna, gaur egun arte, kultura mediterraneoan agertzen da hein handi batean, desberdintasun politiko eta erlijioso sakonen gainetik. Kultura- edo zibilizazio-unitate horri hainbat faktorek eragin diote garai garaikidean: alde batetik, globalizazioaren ondorioz, homogeneizatuta agertzen da munduko gainerako lurraldeetakoekin; eta, beste alde batetik, turismoaren fenomenoarekin kontraesanean dago. Fenomeno horrek, batetik, handitu egiten du, eta, bestetik, itxuragabetu egiten du.
Mediterraneoko kultura horren ezaugarri komun gisa definitu ohi dira, Antzinate klasikoaren herentzia kulturalaz eta zibilizazioen (punika, greko-erromatarra, judeokristaua, islamiarra) gatazka sekularraz gain, eguneroko bizitzako ezaugarri asko, hala nola dieta mediterraneoa (lekaleak, frutak eta barazkiak, arraina; eta oinarrizko hiru elikagaiak — trilogia mediterraneoa deiturikoa —: gariaren ogia, olibondoaren olioa eta mahatsondoaren ardoa), klima mediterraneoren onberatasunak estimulatutako kale-bizitza bizia eta festa-izpiritua; topiko eta estereotipo ugari, bizitza ulertzeko nolabaiteko modu bizi eta fatalista, eta abar.
Mediterraneoaren batasuna aldian-aldian zenbait ekimen politikoren bidez aktibatu nahi izan dute, baita kirol-ekimenen bidez ere (Mediterraneoko Jokoak).

## Erreferentziak

* ↑ (Frantsesez) Pirenne, Henri. (1922). Mahomet et Charlemagne. .
* Datuak: Q72499
* Multimedia: Mediterranean Sea Basin / Q72499
# Medium

Mediuma izpiritu eta bost zentzumenetatik at izan daitekeen dimentsioko ustezko beste izakiekiko komunikazio-ahalmena duen pertsona bat da. Mundu honen eta beste munduaren artean hainbat erlijio eta sinesmenetan agertzen den bitartekaria izateaz gainera, parapsikologian ikertzen den fenomenoa ere bada.

## Kanpo estekak

* Datuak: Q583271
* Multimedia: Mediumship / Q583271
# Mediterraneoko isurialdea

Mediterraneoko isurialdea, Euskal Herriko geografiaren kontestuan, Euskal Herriko uren banalerrotik hegoaldera geratzen den isurialde edo arro hidrografikoa da; iparraldera geratzen dena Kantauriko isurialdea delarik. Inguru honetako urak Mediterraneora isurtzen dira, Ebro ibaiaren bidez betiere. Ebro haranaren parte da geografikoki Euskal Herriko parte hau, eta Mediterraneoko arroaren parte ere bai, stricto sensu.
Isurialdiak Nafarroa Garaiko eta Arabako lur gehienak hartzen ditu eta, banalerrotik hegoaldera, sakonune endorreiko txiki batzuen salbuespenak daude: hau da, haran edo sakonune txikiak non urak ez duen beste irteerarik; esate baterako Guardiako edo Pitillasko aintzirak.

## Ibaiak

Mediterraneo itsasora isurtzen duten Euskal Herriko ibai guztien ura Ebro ibaiaren bitartez iristen da itsaso hartara. Hauek dira Ebroren emaile nagusiak:
* Omecillo
** Tumecillo
* Baia
* Zadorra
** Ihuda
* Jugalez
* Odron
* Ega
** Urederra
* Aragoi ibaia
** Onsella
** Irati
*** Erro
*** Urrobi
*** Zaraitzu
** Zidakos
** Arga
*** Arakil
**** Larraun
***** Ertzilla
**** Udarbe
***** Artazul
* Queiles

## Erreferentziak

* ↑ «ZEC Lagunas de Laguardia eus - natura2000 - web.araba.eus» natura2000.araba.eus (Noiz kontsultatua: 2021-01-21).
* ↑ Sorondo, Antxon Aguirre. «Pitillasko urmaela (Nafarroa)» www.3digitala.com (Noiz kontsultatua: 2021-01-21).

## Ikus, gainera

* Kantauriko isurialdea
* Euskal Herriko uren banalerroa
* Euskal Herriko ibaiak
* Datuak: Q109331541
# Monistrol-sur-Loire kantonamendua

Monistrol-sur-Loire kantonamendua Frantziako kantonamendu bat da. Loira Garaia departamenduan dago, Auvernia-Rodano-Alpeak eskualdean. Guztira 4 udalerri ditu eta Monistrol-sur-Loire da bere hiriburua.

## Kanpo estekak

* Datuak: Q249217
# Moniteau konderria (Missouri)

Moniteau konderria (ingelesez: Moniteau County) Missouriko konderri bat da, Ameriketako Estatu Batuetan. Hiriburua California da. 2010eko zentsuaren arabera 15.607 biztanle zituen, Moniteau kilometro koadroko azaleran.

## Geografia

Moniteau konderriak 1.084,87 kilometro koadro ditu. Horietatik 9,96 ura dira. Beste 1.074,91 lurra dira. Biztanleria dentsitatea 14,39 da.

## Demografia

2010eko zentsoan bizi ziren 15.607 pertsonetatik 14.746 txuriak edo hispanoak dira. Horietatik hispano edo latino kategorian 586 dira. 580 beltzak edo afroamerikarrak. 54 amerikar natiboak ziren eta 9 Hawaii edo Pazifikoko irletako natiboak. 48 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 160 pertsonek kokatzen zuten.

### Biztanleria piramidea
## Kanpo estekak

* Datuak: Q489986
* Multimedia: Moniteau County, Missouri / Q489986
# Monitor (gerraontzia)

Monitorra ibaietan eta kostaldeetan bonbardatze-lanak egiteko gerraontzi blindatua da. Orokorrean ontzi txikia da, baina bere neurrirako oso artilleria astuna eramaten du. Lehen kanoi-dorreak monitor motako ontzietan ezarri ziren. Gerraontzi hauen izena AEBetako USS Monitor itsasontzitik dator; 1862an Ameriketako Estatu Batuetako Gerra Zibilerako uretaratu zuten itsasontzitik, alegia. Bigarren Mundu Gerraraino beren eginkizuna egin eta gero, desagertuz joan dira itsas armada guztietatik.
Euskal Herrian gerra ekintzak egin dituen bakarra Puigcerdá monitorra izan da, Hirugarren Karlistaldian liberalen alde Bilbo defendatu baitzuen.

## Kanpo estekak

* Datuak: Q137823
* Multimedia: Monitor warships / Q137823
# Monistrol de Montserrat

Monistrol de Montserrat Kataluniako udalerria da, Bages eskualdean eta Bartzelonako probintzian kokatua. 11,77 km²-ko azalera du eta 2009ko urtarrilaren 1eko erroldaren arabera 3.029 biztanle zituen.

## Banaketa administratiboa

Bost herritan banaturik dago:
| Herriaren izena | Biztanleak |
| Els Bacus | 20 |
| Colonia Gomis | 83 |
| Monestir | 68 |
| Monistrol de Montserrat | 2.543 |
| Vilamaric | 9 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.331 | 2.236 | 2.213 | 3.199 | 2.851 | 3.019 | 3.359 | 2.944 | 2.609 | 2.514 | 2.521 | 3.029 |

## Ikus, gainera

* Montserrateko monasterioa
* Bartzelonako udalerrien zerrenda

## Kanpo estekak

* (Katalanez) Udalaren webgunea
* Datuak: Q16704
* Multimedia: Monistrol de Montserrat / Q16704
# Monitore (argipen)

Monitore hitzak adiera zenbait ditu:
* trebezia jakin bat eskuratzeko hezitzailea;
* begiralea;
* ordenagailuaren pantaila eta beste zenbait bideo monitore, telebista ez bezala telebista-uhinak jasotzen ez dituztenak eta bideo-seinalea beste iturri batetik jasotzen dutenak.
# Monistrol de Calders

Monistrol de Calders Kataluniako udalerria da, Moianès eskualdean eta Bartzelonako probintzian kokatua. 21,96 km²-ko azalera du eta 2009ko urtarrilaren 1eko erroldaren arabera 683 biztanle zituen.
Erreka ugari dituen eskualde menditsuan kokaturik dago. Higadurak "codro" ("codòl" bertako hitzetik eratua) izeneko forma bereziko harriak sortu ditu. Horien artean, azpimarragarrienak hauek dira: Codro Barret, Codro Bolet, Codro Bressol eta Codro Llampat.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | 731 | 622 | 704 | 657 | 602 | 621 | 613 | 683 |

## Aztarna arkeologikoak

Udalerri honetan Pla de Trullarseko trikuharria dago, 2005. urtearen hasieran zaharberritu zena. Horrez gain, arkitektura erromanikoko eraikuntzak eta iberiar hilobiak daude.

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalaren webgunea.
* Datuak: Q16703
* Multimedia: Monistrol de Calders / Q16703
# Monito uhartea

Monito uhartea, gaztelaniaz: Isla de Monito, Puerto Ricoren mendebaldean dagoen uharte bat da, eta Mayagüez puertoricoar udalerriaren jabetzakoa da.
Puerto Rico eta Dominikar Errepublikaren arteko Mona itsasartean dago eta askoz ere handiagoa den Mona uhartearen ipar-mendebaldean.
* Datuak: Q1319780
* Multimedia: Monito Island / Q1319780
# Montopoli di Sabina

Montopoli di Sabina Italiako udalerri bat da. Rietiko probintzian kokatuta dago, Lazio eskualdean. 4.084 biztanle ditu, 37,94 kilometro koadroko azaleran banatuta.

## Mugakideak

Montopoli di Sabinak honako udalerri hauekin egiten du muga:
Fara in Sabina Nazzano Poggio Mirteto Salisano Torrita Tiberina Castelnuovo di Farfa Fiano Romano

## Kanpo estekak

* Datuak: Q224259
* Multimedia: Montopoli di Sabina / Q224259
# Montone

Montone Italiako udalerri bat da. Perugiako probintzian kokatuta dago, Umbria eskualdean. 1.580 biztanle ditu, 51,1 kilometro koadroko azaleran banatuta.

## Mugakideak

Montonek honako udalerri hauekin egiten du muga:
Città di Castello Pietralunga Umbertide

## Kanpo estekak

* Datuak: Q20487
* Multimedia: Montone / Q20487
# Montopoli in Val d'Arno

Montopoli in Val d'Arno Italiako udalerri bat da. Pisako probintzian kokatuta dago, Toscana eskualdean. 11.184 biztanle ditu, 30,22 kilometro koadroko azaleran banatuta.

## Mugakideak

Montopoli in Val d'Arnok honako udalerri hauekin egiten du muga:
Castelfranco di Sotto Pontedera Santa Maria a Monte Palaia San Miniato

## Kanpo estekak

* Datuak: Q103161
* Multimedia: Montopoli in Val d'Arno / Q103161
# Montorfano

Montorfano Italiako udalerri bat da. Comoko probintzian kokatuta dago, Lombardia eskualdean. 2.511 biztanle ditu, 3,52 kilometro koadroko azaleran banatuta.

## Mugakideak

Montorfanok honako udalerri hauekin egiten du muga:
Albese con Cassano Capiago Intimiano Orsenigo Alzate Brianza Lipomo Tavernerio

## Kanpo estekak

* Datuak: Q47599
* Multimedia: Montorfano / Q47599
# Montoneros

Montoneros edo Montoneroak Argentinako gerrilla-erakundea izan zen, 1969an mugimendu peronistatik sortua, erregimen militarren kontra borrokatzeko helburua zuena. Ezker peronistaren ordezkaritzat jo ohi da eta bere ekintza armatuak 1970 eta 1976 bitartean burutu zituen.
P. E. Aranburu lehendakari ohia bahitu eta hil zuten Montoneroek 1970ean, eta militarren gobernuaren kontra borrokan aritu ziren 1973 arte. 1974an Perónekin izandako tirabirak zirela eta, haren ideiak alde batera utzi zituzten, eta ezkutuko erakunde bihurtu ziren; baina M. E. Martinez de Perón aginpidean zegoela, eta Videla jeneralaren diktaduraren lehen urtean ere, aurrera jarraitu zuen Montoneroen borrokak. Mario Firmenich, Montoneroen buruzagiak, Brasilera ihes egin zuen. Brasiletik Argentinara bidali zuten 1984an, eta 1987an bizitza guztiko kartzela-zigorra eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1053419
* Multimedia: Montoneros / Q1053419
# Montonvillers

Montonvillers Frantziako udalerria da, Somme departamenduan dagoena, Frantzia Garaia eskualdean. 2013an 97 biztanle zituen.

## Demografia
### Biztanleria

2007an Montonvillers udalerrian erroldatutako biztanleak 97 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

31 2007an zeuden etxebizitza guztiak familien etxebizitza nagusiak ziren. Etxebizitza guzti hauek 31etxeak ziren. 31 etxebizitza nagusietatik 28 bere jabearen bizilekua ziren eta 3 alokairuan okupaturik zeuden; 1ek hiru gela zituen, 4 etxek lau zituzten eta 26 etxek bost zituzten. 30 etxek euren parking plaza propioa zuten azpian. 9 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Montonvillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 8 | 50-54 | 4 |
| 4 | 45-49 | 4 |
| 4 | 40-44 | 4 |
| 0 | 35-39 | 4 |
| 0 | 30-34 | 0 |
| 4 | 25-29 | 0 |
| 0 | 20-24 | 4 |
| 4 | 15-19 | 0 |
| 4 | 10-14 | 4 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 46 aktiboak ziren eta 12 inaktiboak ziren. 46 pertsona aktiboetatik 44 lanean zeuden (26 gizon eta 18 emakume) eta 2 langabezian zeuden (1 gizon eta 1 emakume). 12 pertsona inaktiboetatik 4 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 bestelako produktu industrialen fabrikazioko enpresa zen, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.
2000. urtean Montonvillers udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q430620
* Multimedia: Montonvillers / Q430620
# Montorio (Burgos)

    Artikulu hau Burgosko udalerriari buruzkoa da; beste esanahietarako, ikus «Montorio (argipena)».
Montorio Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 96 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1450501
* Multimedia: Montorio, Burgos / Q1450501